CELEX: C2007/269/21
Language: et
Date: 2007-11-10 00:00:00
Title: Kohtuasi C-17/06: Euroopa Kohtu (suurkoda) 11. septembri 2007 . aasta otsus (Cour d'appel de Nancy (Prantsusmaa) eelotsusetaotlus) — Céline SARL versus Céline SA (Kaubamärgid — Esimese direktiivi 89/104/EMÜ artikli 5 lõige 1 punkt a ja artikli 6 lõige 1 punkt a — Registreeritud kaubamärgi omaniku õigus keelata kolmandal isikul kasutada kaubamärgiga identset tähist — Tähise kasutamine ärinimena, ettevõtte nimena ja sildina — Kolmanda isiku õigus kasutada oma nime)

10.11.2007   
            
            
               ET
            
            
               Euroopa Liidu Teataja
            
            
               C 269/11
            
         Euroopa Kohtu (suurkoda) 11. septembri 2007. aasta otsus (Cour d'appel de Nancy (Prantsusmaa) eelotsusetaotlus) — Céline SARL versus Céline SA
   (Kohtuasi C-17/06) (1)
   
   (Kaubamärgid - Esimese direktiivi 89/104/EMÜ artikli 5 lõige 1 punkt a ja artikli 6 lõige 1 punkt a - Registreeritud kaubamärgi omaniku õigus keelata kolmandal isikul kasutada kaubamärgiga identset tähist - Tähise kasutamine ärinimena, ettevõtte nimena ja sildina - Kolmanda isiku õigus kasutada oma nime)
   (2007/C 269/21)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Nancy
   Põhikohtuasja pooled
   
      Hageja: Céline SARL
   
      Kostja: Céline SA
   Kohtuasja ese
   Eelotsusetaotlus — Cour d'appel de Nancy — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, 11.2.1989, lk 1) artikli 5 lõike 1 tõlgendamine — Registreeritud sõnamärgiga identse märgi kasutamine ärinimena ja sildina identsete kaupade turustamisel
   Resolutiivosa
   Kolmanda isiku poolt, kellele ei ole selleks luba antud, varasema kaubamärgiga identse tähise kasutamine ärinimena, ettevõtte nimena või sildina nende kaupade turustamisel, mis on identsed nendega, mille jaoks see kaubamärk on registreeritud, kujutab endast kasutamist, mida kaubamärgi omanikul on õigus keelata nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 5 lõike 1 punkti a alusel, juhul kui kaupade puhul on tegemist sellise kasutamisega, mis mõjutab kahjulikult või võib mõjutada kahjulikult kaubamärgi ülesandeid.
   Niisuguses olukorras ei ole selline keeld vastuolus direktiivi 89/104/EMÜ artikli 6 lõike 1 punktiga a, v.a juhul, kui kolmas isik kasutab oma ärinime või ettevõtte nime kooskõlas ausa tööstus- ja kaubandustavaga.
   
      (1)  ELT C, 74. 25.3.2006.